Waaieraartappels met uie en mosterdroom | Landbou
Waaieraartappels met uie en mosterdroom
Ek hou daarvan om aartappels op hierdie manier gaar te maak, want deur dun skyfies in die aartappel te sny voor jy dit geur, kry jy die maksimum geur in die gaar aartappel.
'n Nuttige wenk is om die aartappel op 'n lepel te sit wanneer jy dit sny. Die lepel se rand keer dat jy te diep of deur die aartappel sny.
4 groot aartappels, geskrop en afgedroog
Olyfolie, sout en vars gemaalde swartpeper
1 ui, geskil, gehalveer en in baie dun skyfies gesny
2 knoffelhuisies, geskil en in baie dun skyfies gesny
15 ml suurroom
Gebraaide salieblare, om af te rond (opsioneel)
Voorverhit die oond tot 180 °C. Maak eweredige kepe in die aartappels met 'n skerp mes (sien inleiding bo). Pak die aartappels in 'n oondbak en bedruip liggies met olyfolie. Geur goed (ook tussen die kepe) met sout en peper. Druk 'n dun stukkie ui in elke keep en plek-plek 'n dun skyfie knoffel. Spat 'n paar druppels water oor die aartappels.
Bedek die bak met foelie en bak vir 40 minute. Haal die foelie af, drup weer olyfolie oor elke aartappel en besprinkel met sout. Bak vir ongeveer 20 minute tot die aartappels gaar en die bokante bros is.
Klop al die bestanddele vir die mosterdroom goed saam en skep 'n lepel daarvan op elke warm aartappel. Rond af met brosgebraaide salieblare, indien verkies. Sit dadelik as bykos voor.